Diari Oficial de la Generalitat Valenciana


Sumari del DOGV 8434, del 29-11-2018 (2018/10470)

RESOLUCIÓ de 20 de novembre de 2018, del director general de Relacions amb les Corts, per la qual es publica el Conveni entre Turisme Comunitat Valenciana i l'Ajuntament de Xàtiva per a potenciar la Ruta Turística de la Família dels Borja.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10413


Data del document
:   20-11-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Turisme Comunitat Valenciana
    * Xàtiva

RESOLUCIÓ de 20 de novembre de 2018, del director general de Relacions amb les Corts, per la qual es publica el Conveni entre Turisme Comunitat Valenciana i l'Ajuntament de Xàtiva per a potenciar la Ruta Turística de la Família dels Borja. [2018/10234]  
Turisme Comunitat Valenciana i l'Ajuntament de Xàtiva han subscrit, prèvia tramitació reglamentària, el dia 3 d'octubre de 2018, el Conveni per a potenciar la Ruta Turística de la Família dels Borja, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 19 de novembre de 2018 i número 1064/2018, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 20 de novembre de 2018.- El director general de Relacions amb les Corts: Antonio Torres Salvador.  
  
  
Conveni de col·laboració, entre Turisme Comunitat Valenciana i l'Ajuntament de Xàtiva, per a potenciar la Ruta Turística de la Família dels Borja  
  
València, 3 d'octubre de 2018  
D'una part, Francesc Colomer Sánchez, secretari autonòmic de Turisme i president de Turisme Comunitat Valenciana, en virtut del que disposen el Decret 151/2018, de 21 de setembre, del Consell (DOGV 17.09.2018), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes d'aquest document, és el situat a València, carrer de la Democràcia, 77, ciutat administrativa 9 d'Octubre, torre II, planta tercera.  
  
La seua legitimació i representació per a aquest acte es deriva del que estableix l'apartat dos.e) de l'article 5 del referit Decret 209/2004, de 8 d'octubre, en la virtut del qual el president de Turisme Comunitat Valenciana exercirà la representació permanent de l'entitat en la signatura de convenis, i la signatura d'aquest conveni es troba autoritzada per l'Acord del Consell de data 28 de setembre de 2018.  
I, d'una altra, Roger Cerdà Boluda, alcalde president de l'Ajuntament de Xàtiva (València), amb número de CIF B7670310I.  
La seua legitimació i representació per a aquest acte es deriva de la condició i càrrec d'alcalde del referit ajuntament, autoritzat per a subscriure el present conveni d'acord amb el que disposa l'article 21.1.b de la Llei 7/1985, de 2 d'abril, reguladora de les bases del règim local i de l'acord pres pel Ple de l'Ajuntament en data 17 de setembre de 2018.  
  
Les parts, segons intervenen,  
  
Exposen  
1. Que Turisme Comunitat Valenciana té, a càrrec seu, l'impuls i execució de la política turística de la Generalitat en relació amb la promoció de la qualitat i innovació, el desenvolupament, la millora, la informació i la difusió del sector turístic valencià, tot potenciant l'oferta esmentada per mitjà del suport a la comercialització, informació i difusió del producte turístic de la Comunitat Valenciana, i, en general, a la realització de les activitats necessàries per a una millor promoció de l'oferta turística de la Comunitat Valenciana.  
2. Turisme Comunitat Valenciana estableix que els seus programes i actuacions han d'estar orientats, entre altres objectius, a comunicar positivament la imatge turística de la Comunitat Valenciana i les seues destinacions turístiques i a facilitar la comercialització dels diferents productes turístics.  
Per a la consecució d'aquests objectius, Turisme Comunitat Valenciana realitzarà i coordinarà activitats d'informació, promoció i publicitat del producte turístic valencià, i podrà donar suport a la realització d'actuacions conjuntes de cooperació amb altres entitats i associacions del sector, tant públiques com privades.  
3. Xàtiva és una de les destinacions turístiques més representatives de la Comunitat Valenciana i de la província de València, en el mercat nacional i internacional, pel seu ampli conjunt monumental, resultat de segles d'assentaments de diverses cultures i la seua privilegiada situació geogràfica, que ha fet d'aquesta emblemàtica ciutat un centre estratègic i actualment una reconeguda destinació turística cultural, amb una oferta competitiva i de qualitat.  
L'Ajuntament, amb Turisme Comunitat Valenciana, estableix actuacions turístiques dirigides a promocionar l'oferta cultural vinculada al patrimoni arquitectònic i llegat històric que la família Borja va deixar a Xàtiva, dins del marc d'actuació de la marca turística Territori Borja. Tot això, sota el paraigua de l'estratègia Creaturisme de Turisme Comunitat Valenciana, que entre altres objectius, cerca incentivar el desenvolupament turístic de nous productes relacionats amb la línia Mediterrani Cultural - Itineraris, Rutes i Xarxes Culturals.  
4. Que és objectiu comú de Turisme Comunitat Valenciana i de l'Ajuntament de Xàtiva el desenvolupament i la promoció del sector turístic de la ciutat de Xàtiva.  
Ens trobem davant d'un supòsit de subvenció en règim de concessió directa previst en l'article bàsic 22.2.a de la Llei 38/2003, de 17 de novembre, general de subvencions, i en el correlatiu article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en tant es tracta d'una subvenció prevista nominativament en la Llei de pressupostos de la Generalitat.  
Per tot allò que s'ha exposat, i com que Turisme Comunitat Valenciana té interés a col·laborar en l'objectiu de la realització de les actuacions per a potenciar i comercialitzar la Ruta dels Borja, les parts atorgants consideren convenient la firma del present conveni de col·laboració, basant-se en les següents  
  
Clàusules  
  
Primera. Objecte del conveni  
El projecte pot definir-se com una estratègia d'acció que done impuls a la comercialització de productes turístics culturals a Xàtiva agrupats al voltant de l'eix temàtic argumental basat en la família Borja, i a la promoció de la ruta temàtica.  
El pla de comunicació establit té com a objectiu promocionar una oferta cultural clara i estructurada de productes i serveis, actualment escassos en la destinació, que materialitze la promoció de la Ruta dels Borja en resultats visibles de millora de la destinació amb la creació de productes Borja, la dinamització del sector turístic local i la satisfacció de les expectatives dels visitants.  
La proposta inclou a més d'una estratègia de promoció turística amb actuacions conjuntes i complementàries entre els municipis de Gandia i Xàtiva, amb l'objectiu de reforçar i consolidar la ruta turística pel denominat Territori Borja, oferir una imatge cohesionada de la marca turística i establir un procés de vinculació del territori que garantisca un flux constant de turistes entre les dues destinacions i les seues àrees d'influència.  
  
Segona. Obligacions a realitzar per l'Ajuntament de Xàtiva  
Correspon a l'Ajuntament el compliment de les obligacions següents:  
A) Executar l'actuació objecte del conveni en els termes que s'hi estipulen.  
B) Realitzar les actuacions per a potenciar i comercialitzar la Ruta dels Borja, corresponents a l'objecte del conveni, i que són:  
Accions  
1. Accions de promoció nacional i internacional de la família Borja (esdeveniments de diferents vessants com gastronomia, moda, música, dansa) i auditoria: 40.000 ?.  
2. Significació, posada en valor i senyalització Ruta Borja: 5.000 ?.  
3. Gravació, producció i edició d'un vídeo promocional: 1.410 ?.  
  
4. Campanya de difusió en xarxes socials: 2.000 ?.  
5. Campanya de publicitat i difusió a ciutats de proximitat: 14.500 ?.  
  
6. Fam trip per a 25 touroperadors: 3.640 ?.  
7. Press trip per a 6 periodistes especialitzats: 2.850 ?.  
8. Blog trip per a 6 bloguers especialitzats: 2.850 ?.  
9. Workshops: 1.800 ?.  
10. Publireportatge TV5 Monde: 5.950 ?.  
Import total: 80.000 ?.  
C) Incorporar, en tots els suports que es realitzen, els elements comuns de la campanya de promoció turística de la Comunitat Valenciana, facilitats per Turisme Comunitat Valenciana.  
D) Comunicar amb la suficient anticipació a Turisme Comunitat Valenciana el calendari d'actuacions previstes, a fi d'efectuar l'oportú seguiment d'aquestes i coordinar la participació de Turisme Comunitat Valenciana en aquestes.  
E) Informar regularment Turisme Comunitat Valenciana de l'execució i les incidències, si n'hi haguera, de les actuacions que s'hagen realitzat en relació amb l'objecte del conveni.  
F) Comunicar a Turisme Comunitat Valenciana, tan prompte com es conega, l'obtenció de qualssevol subvencions o ajudes per a la mateixa finalitat, procedents d'altres administracions, ens públics o privats.  
  
G) Publicar el text íntegre del conveni, una vegada subscrit, tal com estableix l'article 9.1.c i e de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
D'acord amb allò que estableix l'apartat 4 de l'article 18, de la Llei general de subvencions, les persones beneficiàries hauran de donar l'adequada publicitat del caràcter públic del finançament de les activitats objecte de subvenció, i podran consistir aquestes mesures en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació.  
En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, etc.) i les inclusions o mencions que es realitzen en les pàgines web oficials per a donar repercussió a les activitats, inclouran, de forma adequada, el logotip que Turisme Comunitat Valenciana facilite.  
L'Ajuntament proporcionarà, amb suficient antelació, les línies i maquetes de tot el material publicitari a realitzar, amb l'objecte de la seua supervisió per Turisme Comunitat Valenciana.  
Les actuacions en matèria de publicitat institucional hauran d'ajustar-se a les prescripcions que sobre la matèria conté la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
En aquest sentit, les campanyes institucionals de comunicació i publicitat tindran caràcter inclusiu i no discriminatori, respectant-hi el dret de totes les persones a ser-ne destinatàries. Amb aquesta finalitat hauran de garantir mesures d'accessibilitat audiovisual a la informació subministrada. En tot cas, i al marge de la quantia del contracte, la contractació mai podrà realitzar-se de manera directa.  
H) Amb caràcter previ a la firma del conveni, l'Ajuntament ha presentat una declaració responsable sobre el compliment de les condicions i obligacions establides en l'article 13 de la Llei 38/2003.  
  
I) Presentar la documentació justificativa següent per al pagament de la subvenció:  
L'Ajuntament haurà de justificar la subvenció per mitjà de la presentació d'un compte justificatiu, que inclourà:  
a) Memòria avaluativa de l'activitat subvencionada, que haurà de ser el més completa possible i que contindrà una declaració detallada de les activitats realitzades que han sigut finançades amb la subvenció, el seu cost, resultats obtinguts, així com un apartat gràfic detallat.  
  
b) Memòria econòmica, relació numerada correlativa de tots els documents justificatius que s'aporten, amb especificació almenys de la seua data, proveïdor, objecte facturat, import total del document, base imposable, data de pagament material i, si és el cas, percentatge imputat a la justificació de la subvenció.  
c) Informe d'un auditor inscrit com a exercent en el Registre oficial d'auditors de comptes depenent de l'Institut de Comptabilitat i Auditoria de Comptes en els termes prevists en la clàusula cinquena d'aquest conveni.  
d) Certificat expedit per la secretaria de l'Ajuntament amb el vistiplau de l'alcalde president, acreditativa dels aspectes següents:  
d.1) De la despesa realitzada amb l'activitat subvencionada.  
d.2) De no haver rebut altres subvencions o ajudes o ingressos, per a l'actuació objecte d'aquest conveni o, en cas d'haver-les rebut, haurà d'acreditar-se l'import, procedència i aplicació d'aquests a les activitats subvencionades.  
d.3) De no haver incorregut en cap de les circumstàncies recollides en l'article 13 de la Llei 38/2003, de 17 de novembre, general de subvencions.  
e) Atesa la naturalesa de les despeses subvencionables, l'Ajuntament podrà concertar amb tercers proveïdors fins al 100 % de les actuacions que són objecte del conveni. Però, en cap cas podrà concertar-se per l'ajuntament beneficiari l'execució total o parcial de les activitats subvencionades amb persones o entitats vinculades amb aquest, llevat que concórreguen les circumstàncies següents:  
e.1) Que la contractació es realitze d'acord amb les condicions normals de mercat.  
e.2) Que s'obtinga l'autorització prèvia de Turisme Comunitat Valenciana.  
f) De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, l'Ajuntament queda exonerat d'acreditar el compliment de les obligacions tributàries i amb la Seguretat Social.  
g) L'Ajuntament haurà d'acreditar estar al corrent en el compliment de l'obligació de rendició de comptes anuals davant la Sindicatura de Comptes, mitjançant la presentació d'un certificat expedit per la conselleria competent o, si escau, per la Sindicatura de Comptes, d'haver-li remés la documentació prevista en l'apartat 2 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, o que, si escau, s'ha presentat el compte general a la Sindicatura de Comptes.  
  
Tercera. Obligacions de Turisme Comunitat Valenciana  
A) Turisme subvencionarà l'Ajuntament de Xàtiva amb l'import de huitanta mil euros (80.000 ?), perquè aquest duga a terme les actuacions per a potenciar i comercialitzar la Ruta dels Borja.  
En els pressupostos de Turisme Comunitat Valenciana per a l'anualitat de 2018, ha quedat establida una línia de subvenció nominativa S0000843/1, «Fomentar la Ruta dels Borja», a favor de l'Ajuntament de Xàtiva, per import de 80.000 ?, amb càrrec a la consignació pressupostària de Turisme Comunitat Valenciana en el capítol IV, programa 24, Producte i màrqueting col·laboratiu, subprograma 2406, Ajuntament de Xàtiva, de l'Àrea de Màrqueting i Producte Turístic.  
L'import establit es destina al finançament de les despeses generades en ocasió de la realització de les actuacions adés mencionades.  
  
B) Així mateix, supervisarà la correcta aplicació de la marca turística Comunitat Valenciana en els suports descrits i la correcta execució de les activitats objecte del conveni, i prestarà el suport tècnic que l'Ajuntament requerisca.  
C) Turisme Comunitat Valenciana procedirà al pagament una vegada realitzada l'actuació objecte del conveni i complides les obligacions, condicions i tràmits establits en aquest. Els pagaments corresponents a les aportacions de Turisme Comunitat Valenciana es faran efectius després de la comprovació, pels serveis competents de Turisme Comunitat Valenciana, del compte justificatiu que acompanye l'informe de l'auditor.  
En el cas que l'import justificat fora inferior a la subvenció que es preveu en aquest conveni, o es produïra la concurrència d'altres ajudes que pogueren superar el cost de les actuacions, l'aportació de Turisme Comunitat Valenciana es minorarà en la quantia corresponent.  
  
Turisme Comunitat Valenciana podrà efectuar totes les actuacions de comprovació que considere oportunes per a verificar l'aplicació correcta per l'ajuntament beneficiari de les quantitats que es lliuren a favor seu en virtut d'aquest conveni.  
Per a això, l'Àrea de Màrqueting i Producte Turístic haurà d'emetre un informe acreditatiu que la documentació tècnica presentada com a justificació s'ajusta a allò que s'ha estipulat en el conveni. Al seu torn, el Servei de Programació i Gestió Econòmica realitzarà les comprovacions oportunes per al pagament. No obstant això, l'ajuda pagada estarà subjecta a fiscalització posterior pels òrgans de control intern i extern de Turisme Comunitat Valenciana.  
D) Turisme Comunitat Valenciana publicara el text íntegre del conveni, una vegada subscrit, tal com estableix l'article 9.1.c de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Quarta. Despeses subvencionables  
Les despeses que seran ateses a càrrec del present conveni, sempre que responguen de manera indubtable a la naturalesa de l'activitat subvencionada, seran les següents:  
a) Despeses d'auditoria per a la revisió del compte justificatiu d'aquest conveni. L'import corresponent a aquesta partida de despeses no podrà superar el 3 % de l'import total del conveni.  
b) Despeses específiques de naturalesa corrent, necessàries per a la posada en marxa i execució de les actuacions arreplegades en aquest conveni.  
En la contractació de les actuacions objecte de la subvenció, l'Ajuntament haurà de seguir el procediment obert que corresponga dels previstos en la Llei 9/2017, de 8 de novembre, de contractes del sector públic, i la resta de la normativa aplicable en la matèria, així com que l'òrgan competent ha aprovat les actuacions executades i el pressupost d'aquestes.  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per aquest, i que no és susceptible de recuperació o compensació, i en aquest cas s'haurà d'acreditar la no-subjecció o exempció d'aquest impost o la no deducció de l'IVA suportat en l'adquisició de béns i serveis. En el cas que s'haguera transferit o compensat parcialment o no deduïsca cap percentatge de les quotes d'IVA suportades, s'aportarà documentació acreditativa d'això.  
  
Haurà de presentar una declaració responsable efectuada per la persona que assumisca la representació legal, per mitjà de la qual s'acredite no tindre dret a practicar deduccions per les quotes d'IVA que puga suportar.  
Aquesta subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals sempre que no superen els límits sobre acumulació d'ajudes vigents en la Unió Europea per a ajudes destinades a la mateixa finalitat.  
  
Cinquena. Informe de l'auditor  
L'auditor de comptes que duga a terme la revisió del compte justificatiu, s'ajustarà al que disposa l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal, prevists en l'article 74 del Reglament de la Llei 38/2003, de 17 de novembre, general de subvencions.  
L'auditor emetrà un informe en què detallarà les comprovacions dutes a terme i hi farà constar tots els fets o excepcions que pogueren suposar un incompliment, per part de l'ajuntament beneficiari, de la normativa aplicable o de les condicions que s'imposen per a la percepció de la subvenció, i haurà de proporcionar la informació amb detall i precisió suficients perquè l'òrgan gestor puga concloure sobre aquest tema. Aquest informe contindrà els aspectes i l'estructura que s'estableixen en l'article 7 de l'Ordre EHA/1434/2007 mencionada.  
  
Per a emetre l'informe, l'auditor haurà de comprovar:  
1. L'adequació del compte justificatiu de la subvenció que haja presentat l'Ajuntament i que aquest l'haja subscrit una persona amb poders suficients per a fer-ho.  
2. El contingut de la memòria d'actuació, i estar alerta davant d'una possible falta de concordança entre la informació que conté la memòria i els documents que hagen servit de base per a dur a terme la revisió de la justificació econòmica.  
3. Que la informació econòmica que conté la memòria la suporta una relació classificada de les despeses de l'activitat subvencionada en què s'especifica l'entitat beneficiària que les ha dutes a terme, amb la identificació del creditor i del document (factures, nòmines i butlletins de cotització a la Seguretat Social), l'import total d'aquesta i l'import imputat a la subvenció, la data d'emissió i la data de pagament.  
  
4. Que l'Ajuntament disposa de documents originals acreditatius de les despeses que es justifiquen, d'acord amb el que preveu l'article 30.3 de la Llei general de subvencions, i que aquests documents s'han reflectit en els registres comptables.  
Aquests documents justificatius consistiran en resguards de transferències bancàries, xecs, pagarés, factures electròniques, així com copia dels extractes de moviments bancaris dels càrrecs en el compte corresponent de l'operació que es justifica.  
5. L'acreditació d'haver seguit, en la contractació de les actuacions objecte de la subvenció, el procediment obert que corresponga dels previstos en la Llei 9/2017, de 8 de novembre, de contractes del sector públic, i la resta de la normativa aplicable en la matèria, així com que l'òrgan competent ha aprovat les actuacions executades i el pressupost d'aquestes.  
6. Que no s'han concedit altres subvencions, ajudes, ingressos o recursos per a la mateixa finalitat, que procedisquen de qualsevol administració o ens públic o privat, nacionals, de la Unió Europea o d'organismes internacionals, que superen els costos de l'activitat subvencionada.  
7. Que les despeses que integren la relació compleixen els requisits per a tindre la consideració de despesa subvencionable, d'acord amb el que estableix l'article 31 de la Llei general de subvencions i la clàusula quarta d'aquest conveni; que les despeses s'han classificat correctament, d'acord amb el contingut de les bases reguladores que recull aquest conveni, i que es produeix la coherència necessària entre les despeses que es justifiquen i la naturalesa de les actuacions que se subvencionen.  
8. Que l'ajuntament beneficiari de la subvenció ha complit les accions de difusió previstes en la clàusula segona, apartat C i G del present conveni.  
Al final del seu treball l'auditor sol·licitarà a l'Ajuntament una carta signada per la persona que va subscriure el compte justificatiu, en la qual s'especificarà que s'ha informat l'auditor sobre totes les circumstàncies que puguen afectar a la percepció, aplicació i justificació correcta de la subvenció. També s'hi inclouran les manifestacions que siguen rellevants i que servisquen d'evidència addicional a l'auditor sobre els procediments que s'han dut a terme.  
L'entitat beneficiària estarà obligada a posar a la disposició de l'auditor tots els llibres, registres i documents que se li sol·liciten per a efectuar la revisió, així com a conservar-los per a les actuacions de comprovació i control que preveu la legislació vigent. Si escau, hauran d'elaborar i facilitar-li, a més dels documents ja mencionats en la clàusula segona d'aquest conveni, els següents:  
1. Declaració de les activitats subcontractades, en què s'indiquen els subcontractistes i els imports que s'han facturat. Aquesta declaració inclourà una manifestació de l'ajuntament beneficiari respecte de les situacions que preveuen els apartats 4 i 7 de l'article 29 de la Llei 38/2003, de 17 de novembre, general de subvencions.  
2. Declaració que continga una relació detallada d'altres subvencions, ajudes, ingressos o recursos que, si escau, hagen finançat l'activitat subvencionada, amb indicació de l'import, la procedència i l'aplicació d'aquesta.  
En qualsevol cas l'auditor haurà de mantindre un arxiu de documentació que acredite el treball de revisió que ha dut a terme i que suporte l'informe que ha emés ell, i hi haurà de conservar aquesta documentació durant un període mínim de huit anys, que s'iniciarà amb la data d'emissió de l'informe.  
  
Sisena. Adequació de les despeses subvencionables al valor de mercat i comprovació de subvencions  
D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà de ser d'acord amb el valor de mercat. Si és el cas, Turisme Comunitat Valenciana podrà realitzar la comprovació d'aquest valor de mercat, d'acord amb els mitjans assenyalats en l'article 33 de la Llei general de subvencions.  
De la mateixa manera Turisme Comunitat Valenciana comprovarà l'adequada justificació de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Setena. Duració  
Aquest conveni produirà efectes des del moment de la seua firma, fins a la finalització de les actuacions previstes en aquest, i, en tot cas, fins al 31 de desembre de 2018, data límit per a la justificació de les actuacions. No obstant això, les despeses subvencionables es poden haver realitzat des de l'1 de gener de 2018.  
  
Huitena. Comissió de seguiment  
Es crea una comissió de seguiment i control d'aquest conveni amb les funcions següents:  
- Supervisar l'execució del conveni, així com informar d'aquesta i fer propostes a la direcció de Turisme Comunitat Valenciana amb la finalitat de vetlar per la correcta realització de les activitats convingudes, incloent-hi, a aquest efecte, propostes per a la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
- Informar les parts dels retards i incidències que es puguen presentar durant l'execució del conveni, així com, si és el cas, traslladar possibles propostes per al seu estudi, i proposar les corresponents actualitzacions o modificacions en les anualitats derivades del retard.  
  
La comissió de seguiment estarà constituïda per tres representants, dels quals dos seran designats per Turisme Comunitat Valenciana, i, entre els quals, la direcció de Turisme Comunitat Valenciana designarà les persones que assumisquen la presidència i la secretaria de la comissió, i l'altre serà designat per l'ajuntament beneficiari.  
En la designació dels representants de la Generalitat es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord del Consell de 10 de març de 2017.  
  
Les còpies de les actes, acords o informes que, si és el cas, emeta la comissió de seguiment, en el desplegament i execució de les funcions que tinga assignades, es remetran a la direcció de Turisme Comunitat Valenciana.  
La comissió es reunirà sempre que ho sol·licite qualsevol de les parts i, com a mínim, en una ocasió durant el període de vigència del conveni. El seu funcionament i adopció d'acords, es regularan pel que preveuen els articles 15 i següents de la Llei 40/2015, d'1 d'octubre, de règim jurídic del sector públic.  
  
Novena. Resolució i reintegrament  
El conveni de col·laboració entre Turisme Comunitat Valenciana i l'Ajuntament quedarà resolt, en el cas que no tingueren lloc les actuacions que s'hi preveuen.  
Així mateix, aquest conveni quedarà resolt per mutu acord de les parts i per l'incompliment, per qualsevol d'aquestes, de les estipulacions que s'hi preveuen.  
En el cas d'incompliment total o parcial de les seues obligacions per part de l'Ajuntament, aquest estarà obligat a reintegrar a Turisme Comunitat Valenciana les quantitats percebudes i no aplicades correctament a les finalitats d'aquest conveni, sense perjudici de l'aplicació, a més, del que disposen per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, quant a les causes d'incompliment de l'objecte del conveni.  
L'incompliment del termini de presentació de la documentació justificativa o l'omissió de la documentació preceptiva, podrà així mateix produir la resolució d'aquest conveni en el cas que, requerida l'esmentada documentació per Turisme Comunitat Valenciana, no es produïsca la seua presentació en un termini de 10 dies des que siga efectuat el requeriment per part d'aquesta entitat.  
Turisme Comunitat Valenciana podrà efectuar, en qualsevol moment, les actuacions de comprovació que crega oportunes per a la verificació de la correcta aplicació per l'Ajuntament de les quantitats lliurades a favor seu en virtut d'aquest conveni.  
En tot cas, les parts es comprometen a finalitzar aquelles activitats que es troben en curs, en la forma que acorde la comissió de seguiment.  
  
Si l'adequat compliment de l'objecte del conveni no aconsegueix com a mínim un 30 % de la seua execució, Turisme Comunitat Valenciana tindrà la potestat de revocar el conveni.  
  
Deu. Règim jurídic i jurisdicció  
Aquest conveni regula la concessió d'una subvenció nominativa a favor de l'Ajuntament de Xàtiva, per la qual cosa el seu règim jurídic és l'establit amb aquesta finalitat en els preceptes de caràcter bàsic de la Llei 38/2003, de 17 de novembre, general de subvencions, i desplegats en el seu Reglament aprovat per Reial decret 887/2006, de 21 de juliol, així com el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa previst en l'article bàsic 22.2.a de l'esmentada Llei 38/2003 i en el correlatiu article 168.1.a de la referida Llei 1/2015, en tant es tracta de subvenció prevista nominativament en la Llei de pressupostos de la Generalitat.  
Quant a la seua tramitació i formalització es regeix pel decret 176/2014, de 10 d'octubre, del Consell, pel qual regula els convenis que subscriu la Generalitat i el seu registre i per la normativa bàsica continguda en el capítol VI del títol preliminar de la Llei 40/2015, d'1 d'octubre, de règim jurídic del sector públic.  
Pel que fa a la resolució de la qüestió o qüestions litigioses, que puguen sorgir respecte del conveni, se sotmetran, si no s'aconsegueix solució o acord, als òrgans jurisdiccionals competents en matèria contenciosa administrativa de la ciutat de València.  
  
Onze. Compatibilitat amb la normativa europea sobre ajudes públiques  
1. El present conveni és compatible amb el mercat interior perquè no reuneix els requisits acumulatius exigits en l'article 107.1 del Tractat de Funcionament de la Unió Europea, ja que el seu beneficiari no és una empresa productora de béns o prestadora de serveis en el mercat, sinó una entitat local municipal que actua servint amb objectivitat els interessos generals, en virtut de les potestats que té atribuïdes, i en concret en l'exercici d'accions culturals, promocionals i de difusió turística que, entre d'altres, té encomanat.  
  
2. En tractar-se d'un conveni no subjecte a l'article 107.1 del TFUE, i d'acord amb el que estableix article 3.4 del Decret 128/2017, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà del present conveni no requereix notificació o comunicació a la Comissió Europea.  
Les parts, llegit el present document, i en prova de conformitat amb el seu contingut íntegre, el subscriuen i signen per duplicat al lloc i en la data al principi indicats.  
  
El president de Turisme Comunitat Valenciana: Francesc Colomer Sánchez.  
L'alcalde president de l'Ajuntament de Xàtiva: Roger Cerdà Boluda.